LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

ATKLĀTS KONKURSS

“**Publicitātes pakalpojumu nodrošināšana Daugavpils pilsētas domei”**

identifikācijas numurs DPD 2014/08

# Iepirkumu komisijas sēdes protokols Nr.7

2014.gada 30.jūnijā

SĒDE NOTIEK Daugavpilī, K.Valdemāra ielā 1, 216. kabinetā

SĒDE SĀKAS plkst. 17:25.

SĒDĒ PIEDALĀS:

|  |  |
| --- | --- |
| Komisijas priekšsēdētājs  Komisijas priekšsēdētāja vietniece  Komisijas locekļi: | Andrejs Kursītis – Daugavpils pilsētas domes izpilddirektors,  Olga Jesse – Daugavpils pilsētas domes lietu pārvaldniece,  Jeļena Ušakova – Daugavpils pilsētas domes Centralizētās grāmatvedības galvenās grāmatvedes p.i., |
|  | Inese Andiņa – Domes Sabiedrisko attiecību nodaļas vadītāja*,* |
| PROTOKOLĒ:  SĒDĒ NEPIEDALĀS: | Ainārs Streiķis – Daugavpils pilsētas domes Juridiskā departamenta Iekšējās inspekcijas nodaļas jurists.  Jurijs Bārtuls – Daugavpils pilsētas domes Juridiskā departamenta Iekšējās inspekcijas nodaļas jurists. |

Komisijas izveidošanas pamats: Daugavpils pilsētas domes priekšsēdētāja 2014.gada 26.februāra rīkojums Nr.75.

Komisijas sēdes darba kārtība:

1. Atklāta konkursa pārtraukšana B.DAĻĀ: „Daugavpils pilsētas domes informatīvo publikāciju par pašvaldības pieņemtajiem lēmumiem un darbības aktuāliem jautājumiem publicēšana latviešu un krievu valodās vietējos Daugavpils laikrakstos” un C.DAĻĀ: „Daugavpils pilsētas domes apsveikumu, sludinājumu, līdzjūtību un pašvaldības rīkoto pasākumu programmu publicēšana latviešu un krievu valodās vietējos Daugavpils laikrakstos”.
2. Piedavājumu noformējumu, iesniegto dokumentu un kvalifikācijas atbilstības pārbaude iepirkuma A.DAĻĀ: „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos”.
3. Pretendentu tehnisko un finanšu piedāvājumu atbilstības pārbaude A.DAĻĀ: „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos”.
4. Pretendenta noteikšana, kuram būtu piešķiramas līguma slēgšanas tiesības A.DAĻĀ: „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos”.

1. **Atklāta konkursa pārtraukšana B. un C.dAĻĀS**
   1. Komisijas priekšsēdētājs Andrejs Kursītis paziņo sēdi par atklātu, nosauc komisijas sastāvu un ziņo, ka sēdes darba kārtībā paredzēts izskatīt jautājumu par atklāta konkursa pārtraukšanu iepirkuma B.DAĻĀ: „Daugavpils pilsētas domes informatīvo publikāciju par pašvaldības pieņemtajiem lēmumiem un darbības aktuāliem jautājumiem publicēšana latviešu un krievu valodās vietējos Daugavpils laikrakstos” un C.DAĻĀ: „Daugavpils pilsētas domes apsveikumu, sludinājumu, līdzjūtību un pašvaldības rīkoto pasākumu programmu publicēšana latviešu un krievu valodās vietējos Daugavpils laikrakstos”.
   2. Komisijas priekšsēdētājs A.Kursītis ziņo, ka saskaņā ar Publisko iepirkumu likuma 38.panta otro daļu, Pasūtītājs pieņem lēmumu pārtraukt iepirkuma procedūru šā likuma 54.panta otrajā daļā un 56.panta septītajā daļā minētajā gadījumā. Citos gadījumos pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums. Pārtraucot iepirkuma procedūru, pasūtītājs nosūta šā likuma 32.panta trešajā daļā minēto informāciju visiem kandidātiem vai pretendentiem un saskaņā ar šā likuma 26.panta ceturto daļu iesniedz publicēšanai paziņojumu par grozījumiem, iepirkuma procedūras izbeigšanu vai pārtraukšanu, kurā norāda apstākļus, kas bija par pamatu procedūras pārtraukšanai.
   3. Komisijas locekļi apspriežas un konstatē sekojošo. Atbilstoši Publisko iepirkumu likuma 2.panta 3.punktam, likuma mērķis tajā skaitā ir valsts un pašvaldību līdzekļu efektīva izmantošana, maksimāli samazinot pasūtītāja risku. Publicitātes pakalpojumu iepirkums ir specifisks iepirkums, un, lai panāktu pašvaldības līdzekļu efektīvu izmantošanu, vienlaicīgi jānodrošina divu kritēriju izpildi – lai publicitātes pakalpojums aptvertu pēc iespējas lielāku sabiedrības loku un būtu iespējami lēts. Ja abi kritēriji neizpildās vienlaicīgi, nevar atzīt, ka pašvaldības budžeta līdzekļi tiktu izmantoti efektīvi.

Salīdzinot pretendentu konkursā iesniegtos piedāvājumus atklāta konkursa B.un C.DAĻĀS atbilstoši konkursa nolikumā noteiktajam piedāvājuma izvēles kritērijam, secināms, ka ar konkursa nolikumā noteikto piedāvājuma izvēles kritēriju, minēto mērķi nav iespējams sasniegt. Līdz ar minēto ir nepieciešams pārtraukt konkursu B.un C.DAĻĀS un izdarīt būtiskus grozījumus iepirkuma dokumentācijā, grozot gan piedāvājuma izvēles kritērijus, gan pretendentiem noteiktās kvalifikācijas prasības.

Komisija arī konstatē, ka pretendentu piedāvātās cenas par viena publikācijas cm2 laukuma izmantošanu ir ļoti atšķirīgas, kas var liecināt par to, ka atsevišķi pretendenti pieredzes trūkuma dēļ dalībai konkursos, nav pilnībā izpratuši komisijas noteikto darba uzdevumu. Līdz ar minēto ir nepieciešams precizēt arī konkursa tehniskās specifikācijas un tehniskā piedāvājuma formu.

* 1. Ņemot vērā augstāk minēto un pamatojoties uz Publisko iepirkumu likuma 38.panta otro daļu, **iepirkumu komisija** **nolemj:**
  2. pārtraukt atklātu konkursu „Publicitātes pakalpojumu nodrošināšana Daugavpils pilsētas domei”, DPD 2014/08 B.un C.DAĻĀS;
  3. rakstveidā paziņot pretendentiem par konkursa pārtraukšanu B.un C.DAĻĀS;
  4. likumā noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) un Daugavpils pilsētas domes mājas lapā [www.daugavpils.lv](http://www.daugavpils.lv) paziņojumu par atklāta konkursa pārtraukšanu B.un C.DAĻĀS.

*Balsojums: 4 balsis "par", "pret" - nav, "atturas" - nav.*

1. **Piedavājumu noformējumu, iesniegto dokumentu un kvalifikācijas atbilstības pārbaude iepirkuma A.DAĻĀ: „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos”**
2. Komisija konstatē, ka iepirkuma A.DAĻĀ: „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos” savu piedāvājumnu ir iesniedzis viens pretendents SIA „LATGALES LAIKS” un izskata iesniegto piedāvājumu, to noformējumu un konstatē, ka iesniegtais piedāvājums ir cauršūts, caurauklots un noformēts atbilstoši Nolikumā norādītajām prasībām. Komisija nolemj pretendenta SIA „LATGALES LAIKS” iesniegto piedāvājumu virzīt tālākai vērtēšanai.

*Balsojums: 4 balsis “par”, “pret” – nav, “atturas” – nav.*

1. Komisijas locekļi kolektīvi izskata pretendenta iesniegtos dokumentus – kuri Nolikumā noteiktie dokumenti ir iesniegti, kuri nav iesniegti un kuru iesniegšana nav obligāta, pārbauda iesniegto dokumentu juridisko spēku un saturu.
2. Komisija konstatē sekojošo:
   1. Visus piedāvājuma dokumentus ir parakstījis pretendenta valdes loceklis, līdz ar to nav nepieciešama pilnvara, kas apliecina pilnvarotās personas tiesības parakstīt piedāvājumu;
   2. Pretendents ir iesniedzis parakstītu pieteikumu par piedalīšanos konkursā, kura saturs atbilst konkursa Nolikuma 1.pielikumā noteiktajai formai;
   3. Pretendents nav iesniedzis līdzšinējās pieredzes aprakstu, atbilstoši konkursa nolikuma 3.5.punktam. Komisija šo apstākli vērtē kā maznozīmīgu, jo tas, ka laikrakstam ilggadīga pieredze, ir vispārzināms fakts;
   4. Pretendents ir iesniedzis parakstītu tehnisko piedāvājumu, kas atbilst konkursa nolikuma 3.pielikumā noteiktajai formai. *(Komisija sēdē nevērtē tehniskā piedāvājuma atbilstību tehniskās specifikācijas prasībām)*;
   5. Pretendents ir iesniedzis pilnībā aizpildītu un parakstītu finanšu piedāvājumu, kura saturs atbilst konkursa nolikuma 4.pielikumā noteiktajai formai *(Komisija sēdē nevērtē finanšu piedāvājuma saturu)*.
3. Komisija konstatē, ka pretendents ir iesniedzis visus konkursa nolikumā paredzētos dokumentus un apliecinājis savu kvalifikāciju.
4. **Komisija nolemj** pretendenta SIA „LATGALES LAIKS” piedāvājumu virzīt tālākai tehniskā un finanšu piedāvājumu atbilstības pārbaudei.

*Balsojums: 4 balsis "par", "pret" - nav, "atturas" - nav.*

1. **Pretendenta finanšu – tehnisko piedāvājumu pārbaude**
2. Komisija izskata pretendenta SIA „LATGALES LAIKS” iesniegto finanšu – tehnisko piedāvājumu.
3. Komisija konstatē, ka pretendents SIA „LATGALES LAIKS” ir iesniedzis un aizpildījis finanšu - tehnisko piedāvājumu atbilstoši iepirkuma nolikumā noteiktajai finanšu tehniskā piedāvājuma formai un ietvēris tajā visu nepieciešamu informāciju.
4. Komisijas locekļi pārbauda vai pretendents nav pieļāvis aritmētisku kļūdu savos aprēķinos un konstatē, ka pretendents nav pieļāvis aritmētiskās kļūdas.
5. Komisija konstatē, ka vienīgais pretendents, kurš iesniedzis piedāvājumu iepirkuma A.DAĻĀ: „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos” ir SIA „LATGALES LAIKS”. Pretendenta piedāvājums un kvalifikācija atbilst konkursa nolikumā noteiktajām prasībām. Pretendenta SIA „LATGALES LAIKS” norādītā līgumcena (vienību izcenojumu kopsumma) ir 4,84 EUR.
6. Komisijas loceklis J.Bārtuls ziņo, ka Publisko iepirkumu likuma 56.panta septītā daļa nosaka, ja tikai viens pretendents atbilst visām konkursa nolikumā vai paziņojumā par līgumu noteiktajām pretendentu atlases prasībām, pasūtītājs pieņem lēmumu pārtraukt iepirkuma procedūru, izņemot gadījumus, ja pasūtītājs var pamatot, ka konkrētajā tirgū nedarbojas pietiekams pretendentu atlases prasībām atbilstošu piegādātāju skaits un ka izvirzītās pretendentu atlases prasības ir objektīvas un samērīgas.
7. Komisijas locekle I.Andiņa ziņo, ka katram laikraksta īpašniekam ir tiesības izdot laikrakstu tādā valodā kādā tas vēlas, taču Daugavpilī tikai laikraksts „Latgales laiks” tiek izdots latviešu lalodā, līdz ar minēto konkursa A.DAĻĀ piedāvājumu ir iesniedzis tikai viens pretendents un nav pamata šī iemesla dēļ konkursu A.DAĻĀ pārtraukt.
8. Ņemot vērā minēto un pamatojoties uz Publisko iepirkumu likuma 39.1 panta piektās daļas 1.punktu, iepirkumu komisija **nolemj:**
   1. atzīt par pretendentu, kuram būtu piešķiramas līguma slēgšanas tiesības iepirkuma A.DAĻĀ – SIA „LATGALES LAIKS”, reģ.Nr. 41503004556, juridiskā adrese: Saules iela 71B, Daugavpils;
   2. uzdot A.Streiķim pārbaudīt Publisko iepirkumu likuma 39.1 panta piektās daļas 1.punktā minēto apstākļu esamību attiecībā uz pretendentu;
   3. atlikt lēmuma par uzvarētāju pieņemšanu līdz minētās informācijas pārbaudei.

*Balsojums: 4 balsis “par”, “pret” – nav, “atturas” – nav.*

SĒDE BEIDZAS plkst.17:45.

Komisijas priekšsēdētājs A.Kursītis

Komisijas priekšsēdētāja vietniece O.Jesse

Komisijas locekļi J.Ušakova

I.Andiņa

Protokolē A.Streiķis